stanford-oval/wikipedia huggingface dataset:
אינו (דמות מיתולוגית)
דמותה

אינו היא אחותו של יוֹאוּקַאהַיְינֵן (Joukahinen), מכשף צעיר ושחצן שיוצא להילחם במכשף הזקן והחכם וַאיְנֶמוֹיְנֵן (Väinämöinen) על מנת להוכיח לו כי הוא מכשף גדול ממנו. במהלך הקרב שמורכב מלחשי קסמים (בקלוולה לחשי הקסמים הם בעצם שירים שחרזו המכשפים) מוכנע יואוקאהינן ומתחנן בפני ואינמוינן שיחוס על חייו. בתמורה מבטיח לו יואוקאהינן את אחותו הצעירה והיפה כאשה. ואינמוינן הזקן והבודד מוקסם מהרעיון ומשחרר את יואוקאהינן. כששומעת איינו מה עשה אחיה היא נעצבת מאוד, על אף שאימה דווקא שמחה כי בתה עומדת להתחתן עם המכשף המפורסם המוכר בכל מרחבי הצפון. איינו העצובה מסרבת להתחתן עם וינומוינן ואומרת כי אין ברצונה לבשל, לכבס ולשמש כתכשיט למכשף הזקן והמכוער. היא יורדת אל שפת האגם, נכנסת למים ומטביעה את עצמה.
ואינמוינן נעצב מאוד על האבידה ומשוטט ימים רבים ביערות כשהוא מהרהר.
בגרסאות מאוחרות יותר של הקלוולה מסופר כי ואינמוינן מחליט לצאת אל האגם כדי לחפש את אינו. הוא משליך חכה למים וכעבור זמן קצר הוא מעלה בחכתו דג מוזר למראה. למרבה הפתעתו הדג מתחיל לדבר בקולה של איינו המוכיחה אותו על טיפשותו. ואינמוינן מנסה ללכוד את הדגה אינו אולם היא מתחמקת ממנו וחוזרת למצולות ועל אף שואינמוינן מבלה ימים רבים בניסיון לדוג אותה שוב הוא נכשל. יש המיחסים את חזרתה של איינו בצורת דג בגרסאות המאוחרות של הקלוולה כהשפעה של הנצרות שכבר חדרה לפינלנד. לדבריהם הופעתה המחודשת של אינו באה כדי להמעיט מערכו ומכוחו של המכשף ואינמוינן ולהראות כי ישנם כוחות חזקים גם ממכשף רב עוצמה זה.
כיום "אינו" הוא שם נפוץ לבנות בפינלנד. הוא מסמל אישה יפה חזקה ועצמאית שאינה נכנעת לתכתיבים של אחרים.
אליעזר מילרוד

אליעזר מילרוד (כ"ח בכסלו ה'תרנ"ז, דצמבר 1896 - ח באלול ה'תשכ"ב, 7 בספטמבר 1962)
היה מחלוצי העלייה השלישית, חבר "קבוצת הר כנרת" וממייסדי כפר ביל"ו, ראש העירייה הנבחר הראשון במגדל אשקלון (1951 – 1953)
וראש המועצה המקומית הממונה הראשון בדימונה (1956–1959).
ביוגרפיה

נולד בשפטיבקה לישראל והניה. היה פעיל בוועד הקהילה היהודית בעירו, והצטרף לפעילות ציונית ב"צעירי ציון" וב"קבוצת שפטיבקה" שפעלה במסגרת תנועת "החלוץ". בפרוץ פרעות פטליורה ארגן את קבוצתו להגה על העיר מפני הפורעים. הקבוצה עלתה לארץ ישראל ב-1920 בעקבות מאורעות תל חי, והצטרפה ל"קבוצת הר כנרת", שם היה כנראה בעל תפקיד ניהולי, ובחנוכה ה'תרפ"א היה ציר מטעמה לכנס הייסוד של ההסתדרות הכללית של העובדים העבריים בארץ ישראל שהתקיים בחיפה. משם עבר לרחובות, שם היה חבר במועצת פועלי רחובות, והיה מנהל "חבורת הדרום" שהתארגנה ברחובות וייסדה את כפר ביל"ו, שם ניהל משק חקלאי. הוא נבחר לוועד הכפר. היה חבר מפא"י והשתתף בכינוסיה. לאחר מלחמת העצמאות ניהל את האפוטרופוס הממונה על נכסי נפקדים באזור מגדל אשקלון. בשנת 1950, עם כינונה של עירייה במגדל אשקלון נבחר כחבר במועצת העיר. ב־1951, לקראת הבחירות לראשות העירייה, נבחר לעמוד בראש רשימת מפא"י. בבחירות, שהתקיימו ב-12 ביוני, הרשימה זכתה במירב הקולות, ומועצת העיר בחרה בו לעמוד בראשות העיר. לאחר הבחירות הוגש ערעור על תוצאות הבחירות בטענה כי הן אינן חוקיות, בין השאר משום שמילרוד לא גר באשקלון אלא בכפר ביל"ו. בית המשפט פסל את הבחירות, אך מבלי להתייחס לחוקיות מועמדותו של מילרוד. בשל המצב שנוצר, מינה אותו שר הפנים משה שפירא לראש עיר זמני עד שיתקיימו בחירות חוזרות בעיר. ב-20 באוגוסט התקיימו שוב בחירות, ומפא"י זכתה שוב במירב הקולות והוא נבחר שוב לתפקיד, חרף הביקורת על כך שאינו מתגורר בה, ולכן עבר להתגורר בדירה בשכונת אפרידר בעיר. התנגד לקיומה של המועצה המקומית אשקלון, שכללה את אפרידר וסביבתה בנפרד מעיריית מגדל אשקלון, ופעל לאיחודן
. עם כינונה של עירייה מאוחדת ב-1955, התמנה יחזקאל זונאבנד, שכיהן עד אז כראש מועצת אשקלון, לראש העירייה המאוחדת, ומילרוד פרש שב לכפר ביל"ו
בשנת 1956 נשלח על ידי משרד הפנים והסוכנות היהודית למשמש כראש המועצה המקומית הממונה בדימונה, עד -1959. המשיך לנהל תחום הביטחון בעיריית דימונה עד יום מותו.
נפטר לאחר מחלה ב-7 בספטמבר 1962 נקבר בבית הקברות ברחובות.
על שמו רחובות באשקלון ובדימונה.
חיים אישיים

היה נשוי לחווה לבית סומואטיצקי, שאותה הכיר בקבוצת הר כנרת, ואב לשניים.
הערות שוליים

↑  כפר ביל"ו, דבר, 7 במרץ 1933
↑  עיריה למגדל, הַבֹּקֶר, 12 ביולי 1950
↑  "תחנת נסיונות" לראשי עיריות..., הַבֹּקֶר, 1 ביוני 1951
↑  נתן דונביץ, ישראל השניה הצביעה לראשונה, הארץ, 14 ביוני 1951
↑  מבוקר עד בוקר - מדן עד אילת, הַבֹּקֶר, 4 ביולי 1951
↑  תביעה לביטול בחירות מגדל-גד, חרות, 11 ביולי 1951
↑  דורשים לבטל את הבחירות במגדל-גד, קול העם, 11 ביולי 1951
↑  בוטלו הבחירות במגדל גד, הארץ, 23 ביולי 1951
↑  א. מילרוד יכהן כראש העיר עד לבחירות חדשות, הצופה, 6 באוגוסט 1951
↑  תוצאות סופיות של הבחירות לעירית מגדל אשקלון, הארץ, 22 באוגוסט 1951
↑  א. מילרוד - ראש עירית מגדל-אשקלון, הארץ, 14 בספטמבר 1951
↑  ראש עיר - אורח בעירו, הַבֹּקֶר, 18 באוקטובר 1951
↑  נשיא המדינה יבקר במגדל אשקלון, הארץ, 6 באוקטובר 1953
↑  פנחס יורמן, אשקלון - תכנון דרום אפריקני פולש לישראל, דבר, 18 ביוני 1954; עוכב הצו להארכת כהונתה של מ. אשקלון, הצופה, 30 ביולי 1954; יאיר קוטלר, שתי ערים, הארץ, 6 בדצמבר 1954
↑  מתכנסת מועצת אשקלון המאוחדת, הארץ, 28 באוגוסט 1955
↑  מפא"י איבדה את השלטון בדימונה, הצופה, 1 במאי 1959
↑  מילרוד אליעזר בן ישראל, באצר חברה קדישא רחובות.
אין בתולות בקריות

| --- | --- |
 בימוי:  קרן בר רפאל
 תסריט:  קרן בר רפאל
 שחקנים ראשיים:  ג'וי ריגר מיכאל אלוני יבגניה דודינה מנואל אלקסלסי ורדי
 מדינה:  ישראל ישראל
 חברת הפקה:  ארצה הפקות, Avenue B Productions, Frakas Productions 
 הקרנת בכורה:  2018
 משך הקרנה:  90 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
אין בתולות בקריות הוא סרט דרמה ישראלי שיצא בשנת 2018, ונכתב ובוים על ידי קרן בר רפאל.
הסרט עוקב אחר נערה מרדנית שחיה בקריית ים עם אמה ומתאהבת בעיתונאי תל אביבי שמגיע לעיר על מנת לגלות בתולת ים.
תקציר עלילה

לנה היא נערה מרדנית שחיה בקריית ים עם אימה. בעקבות השעמום והיעדר העניין בעיר, לנה נהפכת למתוסכלת ורוצה לעבור לתל אביב, אך היא נאלצת להישאר בעיר בשביל לשמור על בת דודתה היתומה, בהוראת אמה של לנה שמנהלת בית קפה לא מוצלח על החוף. במקביל, מתחילות לרוץ בעיר שמועות על בתולת ים שנצפתה וראש העיר מכריז על פרס כספי למוצא של בתולת הים, מה שגורם לעיתונאי תל אביבי בשם "צ'יפי" להגיע לעיר.
דמויות ראשיות

לנה (ג'וי ריגר) – נערה, בעלת אופי מרדני, חוסר העניין בקריית ים מתסכל אותה והיא רוצה לעבור לתל אביב, אך נאלצת בהוראת אמה לשמור על בת דודתה היתומה. מתאהבת בהמשך בצ'יפי.
צ'יפי (מיכאל אלוני) – עיתונאי תל אביבי, מגיע לקריית ים בשביל למצוא בתולת ים.
אירנה (יבגניה דודינה) – אמה החד הורית של לנה, בעלת בית קפה לא מוצלח על החוף.
פרסים

ג'וי ריגר (לנה) זכתה בפרס השחקנית הזרה הטובה ביותר בפסטיבל הסרטים טרייבקה.
אופטיבס

| --- | --- |

 נתונים כלליים
 סוג:  חברה פרטית
 מייסדים:  עמוס חג'אג', איתן ינובסקי
 מיקום המטה:  תל אביב-יפו 
 משרד ראשי:  תל אביב
 מוצרים עיקריים:  תוכנה לתכנון ותפעול תחבורה ציבורית
 יו"ר:  אהוד רוקח
 מנכ"ל:  עמוס חג'אג'
 עובדים:  למעלה מ-300 (במאי 2022)
  
 www.optibus.com
 
אופטיבס בע"מ היא חברת מחשוב ישראלית המפתחת ומספקת שירות מחשוב ענן לתכנון ותפעול תחבורה ציבורית.
היסטוריה

החברה הוקמה ב-2014 על ידי עמוס חג'אג', מנכ"ל החברה, ואיתן ינובסקי, סמנכ"ל הטכנולוגיות, שהכירו במהלך לימודיהם לתואר ראשון. יו"ר החברה הוא אהוד רוקח. במאי 2022 העסיקה החברה למעלה מ-300 עובדים במטה החברה בתל אביב ובמשרדיה בארצות הברית, באנגליה, בברזיל, בצ'ילה, בצרפת ובגרמניה.
תוכנת הענן של החברה מספקת, באמצעות מחשוב ענן בפלטפורמת AWS, שירותי תכנון ותפעול לחברות תחבורה ציבורית, בהן החברות הישראליות אגד, דן, קווים ומטרופולין ולגופים נוספים המארגנים הסעות בהיקף נרחב, כגון רשויות מקומיות וחברות גדולות, בהן החברות פייסבוק, אפל, אמזון ומיקרוסופט. התוכנה מקצה אוטובוסים ונהגים למסלולים הנדרשים, בהתאם לאילוצי תפעול, רגולציה, תנאי עבודה, מצב התנועה ועוד. התוכנה מקבלת בזמן אמת עדכונים על מיקומו של כל אוטובוס לקוחות החברה ערכו בשנת 2021 יותר מ-92 מיליון נסיעות היותר מאלף ערים.
באפריל 2022 רכשה החברה את חברת טריליום האמריקאית, העוסקת בהנגשת מידע לנוסעים בתחבורה ציבורית.
היסטוריה > גיוס הון

בנובמבר 2017 גייסה החברה 12 מיליון דולר, בהובלת קרן פיטנגו, Verizon Ventures וסר רונלד כהן.
בדצמבר 2018 גייסה החברה 40 מיליון דולר, בהובלת אינסייט פרטנרס.
במרץ 2021 גייסה החברה 107 מיליון דולר.
במאי 2022 השלימה החברה גיוס של 100 מיליון דולר לפי שווי של 1.3 מיליארד דולר והפכה לחד-קרן.
הערות שוליים

↑  Israeli Startup Optibus Uses Tech to Cure Public Transit Woes, בערוץ יוטיוב של AWS
↑  סופי שולמן, אופטיבס מגייסת 100 מיליון דולר והופכת ליוניקורן ישראלי חדש, באתר כלכליסט, 16 במאי 2022
↑   אתר האינטרנט הרשמי של Trillium Transit
↑  מאיר אורבך, הסטארט-אפ הישראלי Optibus רוכש את החברה האמריקאית Trillium, באתר כלכליסט, 12 באפריל 2022
↑  עידן בן טובים, ‏אופטיבוס משלימה גיוס של 12 מיליון דולר לפיתוח מערכת חכמה לתחבורה ציבורית, באתר Geektime‏, 7 בנובמבר 2017
↑  הילה חיימוביץ׳, ‏עליבאבא משקיעה ב-Optibus הישראלית, באתר Geektime‏, 12 בדצמבר 2018;
מאיר אורבך, המשקיע החדש של אופטיבס הישראלית: ג'ק מא, באתר כלכליסט, 12 בדצמבר 2018
↑  אושרי אלקסלסי, ‏דווקא בשנת הקורונה: סטארטאפ תכנון התחבורה הציבורית Optibus גייס 107 מיליון דולר, באתר Geektime‏, 10 במרץ 2021
↑  אושרי אלקסלסי, ‏משבר? Optibus גייסה עכשיו 100 מיליון דולר והפכה לחד קרן, באתר Geektime‏, 16 במאי 2022
אינטרלינגואה

| --- | --- |

 מדינות:  פינלנד, נורווגיה, שוודיה, בריטניה, ארצות הברית ועוד
 אזורים:  בעיקר סקנדינביה וצפון אמריקה
 דוברים:  כ-1,500
 שפת אם:  לא ידוע
 כתב:  Interlingua alphabet, אלפבית לטיני 
 משפחה:  מתוכננת  אינטרלינגואה
 לאום:  אין
 ארגון:  אין
 מוסד:  איחוד דוברי אינטרלינגואה (Union Mundial pro Interlingua)
 קוד שפה:  ia 
 קוד ISO 639-1:  ia 
 קוד ISO 639-2:  ina 
 קוד ISO 639-3:  ina 
 ראו גם:  שפה • כתב • רשימת שפות
 
אינטרלינגואה (או אינטרלינגווה, אינטרלינגוה; Interlingua) היא שפה מתוכננת המבוססת על השפות המערב-אירופיות העיקריות, אשר נועדה לשמש כשפת עזר בינלאומית. אינטרלינגואה, שפורסמה לראשונה בשנת 1951, היא השפה המתוכננת המדוברת ביותר אחרי אספרנטו. תקופה מוסימת היא נוצלה כשפת פיבוט בכנסים.
לשם בניית הדקדוק ואוצר המילים של אינטרלינגואה נבחרו מספר "שפות בקרה" שהן: אנגלית, צרפתית, איטלקית, ספרדית ופורטוגזית (כאשר שתי האחרונות נחשבות כיחידה אחת), בנוסף לשתי שפות אפשריות נוספות - גרמנית ורוסית.
אוצר המילים של אינטרלינגואה נבנה על סמך בדיקת אוצר המילים של כל אחת משפות הבקרה: אם מילה הופיעה בשלוש מתוך ארבע שפות הבקרה, היא נכנסה לאוצר המילים של אינטרלינגואה; אם מילה הופיעה רק בשתי שפות בקרה, אך גם בגרמנית או ברוסית, גם היא נכנסה לאוצר המילים של השפה החדשה.
הדקדוק של אינטרלינגואה נבנה כך שאם כלל דקדוקי כלשהו היה חסר באחת משפות הבקרה, כלל זה לא נכנס לדקדוק השפה החדשה. התוצאה הייתה דקדוק פשוט הדומה לדקדוק האנגלי, משום שהדקדוק האנגלי נחשב מכמה בחינות כפשוט יותר מהדקדוק של שפות הבקרה האחרות.
אוולין נלסון

| --- | --- |
אין תמונה חופשית
 לידה:  25 בנובמבר 1943 המילטון, קנדה 
 פטירה:  1 באוגוסט 1987 (בגיל 43) 
 שם לידה:  Evelyn Merle Roden 
 מקום לימודים:  אוניברסיטת מקמסטר 
 מנחה לדוקטורט:  Günter Bruns 
 מוסדות:  אוניברסיטת מקמסטר 
 
אוולין מרל נלסון (באנגלית: Evelyn Merle Nelson;‏ 25 בנובמבר 1943 – 1 באוגוסט 1987), נולדה בשם אוולין מרל רודן, הייתה מתמטיקאית קנדית. תרומתה של נלסון הייתה בתחום האלגברה האוניברסלית עם יישומים למדעי המחשב התאורטיים.
ביוגרפיה

נלסון נולדה ב-25 בנובמבר 1943 בהמילטון, אונטריו, להורים שהיגרו מרוסיה בשנות ה-20. נלסון למדה בבית הספר התיכון ווסטדייל בהמילטון.
חינוך

לאחר שלמדה שנתיים באוניברסיטת טורונטו, נלסון חזרה להמילטון כדי ללמוד באוניברסיטת מקמאסטר. היא קיבלה תואר ראשון במתמטיקה ממקמאסטר ב-1965, ואחריו תואר שני במתמטיקה ב-1967 מאותה אוניברסיטה. עבודת התזה שלה פורסמה ב- "Canadian Journal of Mathematics", גם כן ב-1967 תחת הכותרת "Finiteness of semigroups of operators in universal algebra".
נלסון השלימה את הדוקטורט שלה בשנת 1970 שעסק ב: "The lattice of equational classes of commutative semigroups", ממצאיה פורסמו לאחר מכן בכתב העת: Canadian Journal of Mathematics‏.
קריירה

לאחר שסיימה את הדוקטורט שלה עשתה פוסט-דוקטורט במקמאסטר, מאוחר יותר הפכה ל"עמיתת מחקר", ובשנת 1978 מונתה לפרופסור חבר. כיהנה כיו"ר היחידה למדעי המחשב במקמאסטר מ-1982 עד 1984, נלסון הפכה לפרופסור מן המניין ב-1983.
נלסון פרסמה למעלה מ-40 מאמרים במהלך 20 שנות הקריירה שלה. היא מתה מסרטן בשנת 1987.
הנצחה

האגודה הקנדית למתמטיקה ייסדה פרס על שמה ועל שם ססליה קריגר שנקרא פרס קריגר-נלסון, המוענק למתמטיקאיות מצטיינות.כמו כן המחלקה למתמטיקה באוניברסיטת מקמאסטר מקיימת סדרת הרצאות, "The Evelyn Nelson Lectures", מאז 1991.
פרסומים נבחרים

Nelson, Evelyn (בינואר 1983). "Iterative algebras". Theoretical Computer Science. 25 (1): 67. doi:10.1016/0304-3975(83)90014-2. {{cite journal}}:  (עזרה)
Banaschewski, Bernhard; Nelson, Evelyn (באוגוסט 1982). "Completions of Partially Ordered Sets". SIAM Journal on Computing. 11 (3): 521–528. doi:10.1137/0211041. {{cite journal}}:  (עזרה)
Adamek, Jiri; Nelson, Evelyn; Reiterman, Jan (בפברואר 1982). "Tree constructions of free continuous algebras". Journal of Computer and System Sciences. 24 (1): 114–146. doi:10.1016/0022-0000(82)90059-9. {{cite journal}}:  (עזרה)
Mekler, Alan H.; Nelson, Evelyn; Shelah, Saharon (במרץ 1993). "A Variety with Solvable, but not Uniformly Solvable, Word Problem". Proceedings of the London Mathematical Society. s3-66 (2): 225–256. arXiv:math/9301203. doi:10.1112/plms/s3-66.2.225. {{cite journal}}:  (עזרה)
Banaschewski, Bernhard; Nelson, Evelyn (1980). "Boolean powers as algebras of continuous functions". Instytut Matematyczny Polskiej Akademi Nauk (באנגלית).
Burris, Stanley; Nelson, Evelyn (בספטמבר 1971). "Embedding the Dual of Π m in the Lattice of Equational Classes of Commutative Semigroups". Proceedings of the American Mathematical Society. 30 (1): 37. doi:10.2307/2038214. JSTOR 2038214. {{cite journal}}:  (עזרה)
Society, Canadian Mathematical (1967). "Finiteness of Semigroups of Operators in Universal Algebra". Canadian Journal of Mathematics (באנגלית). 19: 764–768. doi:10.4153/cjm-1967-070-8.
הערות שוליים

↑  Banaschewski, B. (1989), "Evelyn M. Nelson: An Appreciation", Algebra Universalis, 26 (3): 259–266, doi:10.1007/BF01211834.
↑  גנאלוגיה מתמטית של Evelyn M. Nelson, באתר פרויקט הגנאלוגיה במתמטיקה
↑  "Obituary: Evelyn M. Nelson", Order, 5 (3): 221–223, 1988, doi:10.1007/BF00354888.
1 2  Krieger-Nelson Prize, Canadian Mathematical Society.
↑  The Evelyn Nelson Lectures (אורכב 06.07.2011 בארכיון Wayback Machine).
| --- | --- |
בקרת זהויות :  PLWABN: 9810569156005606  dblp: 10/5242  ISNI: 0000 0001 1785 9784  LCCN: n80140839  MGP: 38541  VIAF: 164019243   WorldCat (עם VIAF): 164019243
איוואן איגלסיאס

איוואן איגלסיאס קורטגרה (בספרדית: Iván Iglesias Corteguera, נולד ב-16 בדצמבר 1971 בחיחון שבספרד) הוא כדורגלן עבר ספרדי ששיחק כקשר. איגלסיאס שיחק החל מתחילת שנות ה-90 של המאה ה-20 ועד תחילת המאה ה-21 בקבוצות הליגה הספרדית ספורטינג חיחון, ברצלונה, ריאל אוביידו וראיו ואיקאנו. הוא נודע בשל השער שכבש בקלאסיקו כשחקן ברצלונה, שער שקבע ניצחון 5-0 לקבוצתו על ריאל מדריד.
לאחר הפרישה

לאחר הפרישה פתח איגלסיאס בית ספר לכדורגל, בשיתוף פעולה עם חברו לקבוצה לשעבר בספורטינג, חואנלה.
תארים > ברצלונה

אליפות ספרד (1): 1993/1994
הסופר קאפ הספרדי (1): 1994
הערות שוליים

↑  Iván, con todas las de la ley‏, El Mundo Deportivo,‏, 11.7.1993
↑  El Barça se apunta otro 5–0 histórico,‏ El Mundo Deportivo,‏ 9.1.1994
↑  Qué fue de… Iván Iglesias,‏  20 Minutos,‏ 7.8.2009
איירבוס A340

A340-200 בשירות אארולינאס ארחנטינס
A340-300 בשירות סרילנקן איירליינס
A340-300 בשירות סוויס
A340-500 בשירות TAM איירליינס
A340-600 בשירות לופטהנזה
A340-600 בשירות תאי איירווייז אינטרנשיונל
A340-300 בשירות אייר נמיביה
איירבוס A340 מתוצרת תאגיד איירבוס הוא מטוס נוסעים רחב גוף לטווחי טיסה ארוכים במיוחד, אשר מיועד בדגמיו המאוחרים לשאת יותר מ-380 נוסעים למרחקים של יותר מ-15,000 ק"מ.
המטוס יוצר וטס לראשונה בשנת 1991, ובטיסת ההדגמה שלו טס ישירות מהעיר טולוז בצרפת, שם נמצא מטה חברת איירבוס, עד חציו השני של העולם: העיר אוקלנד שבניו זילנד.
שני דגמיו הראשונים של ה-A340, ה-200 וה-300, נמכרו לחברות תעופה רבות בכל רחבי העולם והם משמשים את החברות לטיסותיהן לטווחים ארוכים. שני דגמיו המאוחרים של המטוס הם ה-500 וה-600. ה-500 הוא אחד ממטוסי הנוסעים בעלי טווחי הטיסה ארוכים ביותר בעולם, יותר מ-15,500 ק"מ. הוא היה טס, בין היתר, בקו התעופה הסדיר הארוך ביותר בעולם: סינגפור-ניו יורק עד לביטול הטיסה ב-2013. דגם ה-600 הוא המטוס השני באורכו לאחר בואינג 747-8. אורכו עומד על 75.30 מטרים.
המטוס משרת בין השאר בציי חברות התעופה הלאומיות של גרמניה, צרפת, ספרד, ירדן, סינגפור, וטורקיה.
למטוס מאפיין ייחודי בחלק מהדגמים בתא הנוסעים. מהקבינה יורדות מדרגות אל חלל בקומת תא המטען בו ממוקמים מספר תאי שירותים. מאפיין זה מאפשר מספר גדול יותר של מושבים במחלקת התיירים ומשפר את השירות לנוסע.
עד כה התרסק מטוס A340 אחד בלבד, בטורונטו שבקנדה, בתאונה ללא נפגעים. המטוס נחת בעת סופה וחרג מהמסלול.
פיתוח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גרסאות > A340-200

A340-200 הוא הדגם הראשון והבסיסי של המטוס. דגם זה יכול לשאת 261 נוסעים לטווח של 13,800 ק"מ, או 240 נוסעים לטווח של 15,000 ק"מ. גרסה זו היא הקצרה בסדרת מטוסי A340, ומוטת הכנפיים גדולה יותר מאורך המטוס. דגם זה משמש לטיסות דלות בנוסעים וארוכות טווח, המתחרה של בואינג למטוס זה היא 767-400ER. סה"כ נבנו 75 מטוסים מדגם זה.
בטיסת הדגמה קבע מטוס מדגם זה שיא עולמי למטוס בעל ארבעה מנועים, כשטס בשנת 1994 בטיסה ישירה מפריז לאוקלנד, כ-19,000 ק"מ.
גרסה אחת של מטוס זה הוזמנה על ידי סולטאן ברוניי, חסנאל בלקיה. גרסה זו דומה ל-A340-300E, אולם הטווח המקסימלי הוא 15,000 ק"מ כמו ה-A340-200, ומכונה A340-8000. מטוס זה נמסר לסולטאן ברוניי בנובמבר 1998, אולם הוא מעולם לא נכנס לשירות אצל הלקוח המקורי. בפברואר 2007 נרכש המטוס על ידי חברת התעופה הסעודית סעודי ערביין איירליינס, ומשמש לטיסות VIP.
בעקבות פיתוח גרסת ה-8000 שופרו שאר מטוסי ה-A340-200, והם כונו 200s. בסה"כ יוצרו 28 מטוסי A340-200, כיום מפעילות את המטוס סאות' אפריקן איירווייז, רויאל ג'ורדניאן, איג'יפטאייר, אארולינאס ארחנטינס, וקונביאסה.
גרסאות > A340-300

A340-300 היא הגרסה השנייה למטוס, טסה לראשונה ב-25 באוקטובר 1991, ונכנסה לשירות בחברות התעופה אייר פראנס ולופטהנזה במרץ 1993. גרסה זו מסוגלת לשאת 295 נוסעים בשלוש מחלקות למרחק של 12,400 ק"מ. הדגם המתחרה של בואינג הוא 777-200ER, הדגם המחליף יהיה האיירבוס A350-900. בדגם זה הוגדלו אורך המטוס ומשקל ההמראה המרבי, אך הוקטן טווח הטיסה. בסה"כ נבנו 53 מטוסים מדגם זה. למטוס זה ולA330-300 יש את אותו גוף.
גרסאות > A340-300 > A340-300E

A340-300E מכונה גם A340-300X, מופעל על ידי מנועי CFM56-5C4 משופרים. המטוס הראשון מדגם זה נמסר לסינגפור איירליינס באפריל 1996, המפעילה הגדולה של דגם זה היא לופטהנזה (26 מטוסים).

שני מטוסים מדגם זה נרכשו על ידי הלופטוואפה, ומשמשים כמטוסי VIP עבור נשיא גרמניה, וממשלת גרמניה.
A340-300 Enhanced הדגם המשופר של המטוס, מצויד במערכת טוס-על-חוט, ובמערכות אוויוניקה משופרות. הראשון מדגם זה נמסר לסאות' אפריקן איירווייז בשנת 2003. בסה"כ נבנו 149 מטוסים מדגם זה.
גרסאות > A340-500

A340-500 הוא הדגם לטיסות בעלות טווח ארוך במיוחד - המטוס מסוגל להטיס 313 נוסעים למרחק של 16,060 ק"מ. מטוס זה היה המטוס בעל הטווח הארוך בעולם עד כניסתו לשירות של הדגם המתחרה של בואינג -  777-200LR - בפברואר 2006. המטוס טס לראשונה ב-11 בפברואר 2002, ונכנס לשירות ב-3 בדצמבר באותה השנה בחברת אמירטס.
מטוס זה טס בעבר בקו הארוך בעולם בין נמל התעופה סינגפור צ'נגי לנמל התעופה הבינלאומי ניוארק ליברטי -  15,344 ק"מ ב-18.3 שעות.
בהשוואה ל-A340-300 הוגדלו בדגם זה האורך ב-4.3 מטר, שטח הכנף, מהירות השיוט, וקיבולת הדלק ב-50%. בשל אורך המטוס הותקנו בו מצלמות בחלק האחורי, על מנת לסייע לטייסים בנסיעה על הקרקע. בדגם זה הוחלפו המנועים לטרנט 500 תוצרת רולס-רויס.
גרסאות > A340-500 > A340-500HGW

A340-500HGW טס לראשונה ב-13 באוקטובר 2006, ונמסר ב-11 באפריל 2007 לחברת התעופה תאי. בגרסה זו הוגדלה קיבולת הדלק ב-7,190 ליטר, וטווח הטיסה ב-940 ק"מ.
שלושה מטוסים מדגם זה הוזמנו בחברת התעופה ההודית קינגפישר איירליינס, קינגפישר התכוונה להפעיל באמצעותם טיסות ישירות מהודו לצפון אמריקה, אולם בשל המיתון העולמי נמכרו מטוסים אלו לחברה הניגרית אריק אייר.
גרסאות > A340-600

A340-600 הוא הדגם המתחרה של הבואינג 747, המטוס מסוגל לשאת 379 נוסעים בשלוש מחלקות לטווח של 13,900 ק"מ. המטוס מספק קיבולת נוסעים דומה ל-747, אך בשונה ממנו ל-A340-600 נפח מטען גדול יותר ב-25%.

דגם זה טס לראשונה ב-23 באפריל 2001, ונכנס לשירות באוגוסט 2002 בחברת התעופה וירג'ין אטלנטיק. המקבילה של בואינג לדגם זה היא ה-777-300ER, והמחליפה של איירבוס הוא הA350-1000 שגם מתחרה בבואינג 777-300ER.
ה-A340-600 ארוך ב-12 מטר מהדגם הבסיסי, 4 מטר מבואינג 400–747, ו-2.3 מהאיירבוס A380. עד לטיסתו הראשונה של הבואינג 8–747 בפברואר 2010, החזיק מטוס זה בתואר המטוס הארוך בעולם.
מדגם זה הוסיפה איירבוס ארבעה גלגלים במרכז המטוס, על מנת להתמודד עם העלייה במשקל ההמראה המקסימלי. חידוש נוסף שנעשה בדגם זה הוא הוספת תאי שירותים בסיפון התחתון, 
באפריל 2007 דיווח הטיימס כי איירבוס המליצה לחברות התעופה שרכשו את המטוס, להפחית את משקל המטען ב-5 טון, כדי לפצות על עודף משקל שגורם למרכז הכובד של המטוס לנוע קדימה ובכך מקטין את מהירות השיוט.
גרסאות > A340-600HGW

A340-600HGW טס לראשונה ב-18 בנובמבר 2005, וקיבל את אישור הרשויות באפריל 2006. לדגם זה קיבולת דלק מוגדלת, מנועים חזקים יותר, וטווח גדול יותר. בייצורו של דגם זה נעשה שימוש בטכנולוגיות ייצור חדשות כריתוך בלייזר. לדגם זה מנועי רולס-רויס טרנט 560.
בסלון האווירי בפריז של שנת 2003, הזמינה אמירטס 18 מטוסים ובכך הייתה לחברת התעופה הראשונה שהזמינה מטוסים מדגם זה. בסופו של דבר ביטלה אמירטס את ההזמנה, והיריבה קטאר איירווייז רכשה את המטוסים.
מפרט טכני

| דגם | A340-200 | A340-300 | A340-500 | A340-600 |
| --- | --- | --- | --- | --- |
צוות טיסה: 2
| מספר מושבים מרבי | 375/420 | 375/440 | 375 | 450/475 |
| אורך | 59.39 מטר | 63.69 מ' | 67.90 מ' | 75.30 מ' |
| מוטת כנפיים | 60.30 מ' | 60.30 מ' | 63.45 מ' | 63.45 מ' |
| שטח כנפיים | 361.6 מ"ר | 361.6 מ"ר | 439.4 מ"ר | 439.4 מ"ר |
| שיפוע הכנפיים | 30 מעלות | 30 מעלות | 31.1 מעלות | 31.1 מעלות |
| גובה | 16.70 מ' | 16.83 מ' | 17.10 מ' | 17.30 מ' |
רוחב פנימי: 5.28 מ'
רוחב חיצוני: 5.64 מ'
קיבולת מטען: 152.3 מ"ק
| משקל המראה מרבי | 275,000 ק"ג | 276,500 ק"ג | 372,000 ק"ג ‏HGW: ‏ 380,000 ק"ג | 368,000 ק"ג ‏HGW:‏ 380,000 ק"ג |
| מהירות שיוט | 871 קמ"ש, (0.82 מאך) | 871 קמ"ש, (0.82 מאך) | 881 קמ"ש, (0.83 מאך) | 881 קמ"ש, (0.83 מאך) |
מהירות מקסימלית: 913 קמ"ש, (0.86 מאך)
| טווח | 15,000 ק"מ | 13,700 ק"מ | 16,060 ק"מ ‏HGW: ‏17,000 ק"מ | 14,350 ק"מ ‏HGW: ‏14,600 ק"מ |
| אורך מסלול מינימלי | 2,990 מטר | 3,000 מטר | 3,050 מטר | 3,100 מטר |
| קיבולת דלק מקסימלית | 155,040 ליטר | 147,850 ליטר | 214,810 ליטר ‏HGW: ‏ 222,000 ליטר | 195,880 ליטר ‏HGW: ‏ 204,500 ליטר |
סייג רום: 12,527 מ'
| הנעה (×4) | ‏CFM56 תוצרת CFM International ‏ | ‏CFM56 תוצרת CFM International ‏ | טרנט 500 תוצרת רולס-רויס | טרנט 500 תוצרת רולס-רויס |
| דחף (×4) | 31,000-34,000 ליברות | 31,000-34,000 ליברות | 56,000-58,000 ליברות | 58,000-62,000 לי |
הערות שוליים

↑  הטיסה התחדשה בשנת 2018 באיירבוס A350-900ULR
| --- | --- |
בקרת זהויות :  NLI: 987007551958105171  GND: 4410218-5  LCCN: sh2005003901 
משפחת מטוסי ה A-340
אלסודיים

| אלסודיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: אלסודיים
סוגים
 Alsodes  Eupsophus  Limnomedusa
שם מדעי
 Alsodidae ‏מיורט, 1869

אלסודיים (שם מדעי: Alsodidae) היא משפחה של דו-חיים מסדרת חסרי זנב.
בני הקבוצה חיים בטבע באזור פטגוניה שבאמריקה הדרומית וכן בדרום ברזיל. לפני שסווגה כמשפחה הייתה שייכת למשפחת הלפטודקטיליים (Leptodactylidae) ובהמשך עברה למשפחת הקיקלורמפידיים (Cycloramphidae). היא הפכה למשפחה עצמאית ב-2011.
צפרדעים אלה הן יבשתיות בעיקר וחיות רק בחצי הכדור הדרומי בבתי גידול ממוזגים. לחלקן רגליים גדולות ובעלות טפרים ארוכים המשמשים לחפירה.
מיון

משפחה אלסודיים (Alsodidae)
סוג Alsodes - בו 19 מינים
סוג Eupsophus - בו 10 מינים
סוג ומין יחיד קרפדת האשד (Limnomedusa macroglossa)
אלסוורת' קלי

| --- | --- |

 לידה:  31 במאי 1923 ניובורג, ארצות הברית 
 פטירה:  27 בדצמבר 2015 (בגיל 92) Spencertown, ארצות הברית 
 לאום:  אמריקאים לבנים 
 מקום לימודים:  בית הספר הלאומי הגבוה לאמנויות היפות  מכון פראט 
 תקופת הפעילות:  1938–2015 (כ־77 שנים) 
 תחום יצירה:  ציור, גרפיקה, פיסול 
 זרם באמנות:  מינימליזם, אמנות מופשטת, הקצוות החדים 
 הושפע על ידי:  אנרי מאטיס 
 יצירות ידועות:  Stele II 
 פרסים והוקרה:  אביר בלגיון הכבוד (1993)  מדליית יובל המאתיים על שם ג'יימס סמית'סון (2015)  המדליה הלאומית לאומנויות (2013)  פרימיום אימפריאל (2000)  אביר מסדר האמנויות והספרות (1987) 
 ellsworthkelly.org
 
אלסוורת' קלי (באנגלית: Ellsworth Kelly;‏ 31 במאי 1923 - 27 בדצמבר 2015) היה צייר ופסל אמריקאי, אשר יצירתו מזוהה עם האמנות המופשטת והמינימליסטית.
צבעים לקיר גדול (1951)